**Utazik a család: Irány Eger! (részlet)**

***A szövegfeldolgozás választható feladatai:***

*1. Kreatív írás*

Olvasd el Tóbiás kutya beszámolóját! Majd képzeld el, hogy te vagy a család egyik gyereke, és írd le te is az élményeidet a vártúráról!

*2. Kutyaöltő, emberöltő*

Keresd ki a szövegből, mikor kezdődött Eger várának ostroma! Vajon hány „kutyaöltő” telt el azóta? Az emberöltő kb. 70 év, a kutyák átlag 10-14 évet élnek, nyugodtan számolhatsz 12 évvel.

És hány emberöltő telt el azóta?

*3. Tárgyrajz a múzeumból*

Válaszd ki a Dobó István Múzeum honlapján a látogatóknak szóló virtuális séták közül az egyiket! Tegyél egy sétát az egri várban, és rajzolj le egy tárgyat, ami megtetszik! A fegyvertár képei kiválóan alkalmasak erre, de a bemutatótermek tárgyai közül is választhatsz kedvedre valót.

<http://www.egrivar.hu/fooldal>

*4. Kutyafüllel*

A kutyáknak nagyon finom a hallásuk. „Füleljétek le”, vagyis hallgassátok a könyvrészletet Tóbiás kutya fülével! Válasszatok ki a szövegből egy részletet, és egészítsétek ki hanghatásokkal, zajokkal, majd adjátok is elő!

*5. Bástyalövés*

A *Bástyalövés* c. játék Csukás István Játékos könyvéből kiválóan illik a témához. Próbáljátok ki! A játék leírása megtalálható a Reftanár.hu-n.

**Ide kéne egy link**

*6. Tóbiás Egerben*

A könyvben a család kutyája, Tóbiás vezet minket végig az egri váron. Képzeld el, hogyan élhetett egy kutya az egri várban? Milyen szagokat érzett, milyen hangokat hallott, mivel tölthette napjait, amíg az egri hősök a csatára készültek? Ha mindezt végiggondoltad, írd le Tóbiás kutya egy napját 1522 szeptemberében, mintha ő mesélne róla.

*7. Tóbiás-interjú*

Olvasd el újra a könyvrészletet, és készíts egy interjút Tóbiással egri élményeiről! Az interjút leírhatod, de izgalmasabb, ha valakivel összefogsz, és diktafonnal fel is veszitek.

*8. Saját blog*

Mit gondolsz, neked mi tetszett volna legjobban ezen a kiránduláson? Írj róla egy blogbejegyzést!

*9. Hálaadó imádság*

Olvasd el az egri vár ostromáról szóló részt, és írj hálaadó imádságot az egri hősök nevében!